Eerlike erkenning leitot lewensverandering | Netwerk24
Eerlike erkenning leitot lewensverandering
Deur André De Villiers 13 Februarie 2020 06:04
Ons het verlede week oor lewensverandering gepraat en gehoor dat die Een wat ons wil help, regtig omgee.
God gee soveel om dat Jesus mens geword het en in ons plek gestraf is sodat ons weer deur God in besit geneem word.
As jy weet dat God regtig omgee, is jy gereed om die eerste stap te neem: Erken dat jou lewe buite beheer is en dat jy nie by magte is om dit te verander nie.
Om te erken dat jy misluk het, is een van die moeilikste dinge. Die wêreld het verskillende name hiervoor: leegheid, niks, armoede.
Die Jode het dit die "woestyn" genoem, en in die Nuwe Testament is dit die "pad van die kruis".
Ons beleef ook hierdie woestyn-situasie en ontdek ons kan niks doen om daaruit te kom nie. Daarom is dit so vreesaanjaend.
Ons raak desperaat en depressief. Ons soek uitkoms, maar kry dit nie.
Almal leef in dié magteloosheid, maar almal ontken dit ook. Waarskynlik omdat baie van ons probleme in die onderbewussyn leef.
Almal moet in hul geloof groei sodat ons na die onderbewuste kan deurdring. Anders sal niks verander nie.
Dink aan Jesus se verhaal oor die balk in jou oog en die splinter in die ander s'n (Matteus 7:3-5).
Ons kry 'n innerlike blik wanneer ons iets in iemand anders raaksien.
Om ons hieraan te herinner sê ons dikwels: "If you spot it, you've got it".
Selfs dan reageer ons nie dadelik nie, moet ons eers deur ons eie woestyn gaan voordat ons besef ons moet self verander.
As jy deur genade die eerste stap neem en jou magteloosheid erken, kan jou ware geestelike reis begin. Alles voor hierdie punt is bloot inligting oor God en die geestelike lewe, leerstellings en woorde. Dit is bekering.